kardosdrur/scandi-wiki huggingface dataset:
Retshjælpen RUSK

Retshjælpen RUSK er en københavnsk retshjælp på Nørrebro, der hører under Foreningen RUSK, som har eksisteret siden 2009. Retshjælpen yder gratis, juridisk rådgivning primært inden for strafferet og straffeproces samt hjælper med klager over politi eller andre forvaltningsmyndigheder.

Retshjælpen RUSK var en vigtig aktør i forbindelse med FN's Klimatopmøde, COP15, i København i december 2009, hvor de med hjælp fra jurastuderende fra både Tyskland og Sverige holdt døgnåbent. Efter en klage fra RUSK til Folketingets ombudsmand vedr. dårlige forhold for de indsatte i de bure, der tjente som midlertidigt fængsel under topmødet, indledte ombudsmanden en undersøgelse af forholdene.

Desuden har retshjælpen indsamlet klager fra mange af de frihedsberøvede ved masseanholdelsen d. 12. december, hvor over 1.000 demonstranter blev præventivt frihedsberøvet, og ført sag for dem ved Københavns Byret i foråret og sensommeren 2010. Der forventes afsagt afgørelse ultimo oktober 2010.

Kilder

Eksterne henvisninger 
 Retshjælpen RUSK

Etableret i 2009
Rådgivning
Juridiske foreninger
Budapestergambit

Budapestergambit er betegnelsen på en trækfølge ved starten af et spil skak, der starter med:

1. d4 Sf6
2. c4 e5

Det ser ikke umiddelbart særligt sundt ud. Al erfaring viser dog, at hvid ikke kan opnå noget afgørende med den naturlige fortsættelse:

3. dxe5 Sg4

Variant 1 

4. Sf3 Lc5
5. e3 Sc6
6. Sc3

Variant 2 

4. e4 Sxe5
5. f4 Sg6
6. Sf3 Lb4+
7. Sc3 Df6

Ikke ubetinget sundt for hvid.

Variant 3 

4. Lf4 Sc6
5. Sf3 Lb4+ (5.-Lc5 anses for bedre af eksperten Mikhail Zeitlin)
6. Sbd2 De7
7. a3

Hvid kunne ikke længere forsvare bonden på e5. Fortsættelsen kunne være:

7... Sgxe5
8. Sxe5 Sxe5
9. e3 Lxd2+
10. Dxd2 d6
11. Le2 0-0

Med en lille fordel til hvid.

En kendt fælde er:
1. d4 S
f6 2. c4 e5!? 3. dxe5 Sg4 4. Lf4 Sc6 5. Sf3 Lb4+ 6.Sc3 De7 7.Dd5!?, 6. Sbd2 De7 7. a3 Sgxe5! 8. axb4?? Sd3# og hvid er mat.

Farajowicz varianten 

3... Se4

Det ser meget vildt ud. Det er dog endnu ikke offentliggjort en endelig gendrivelse. Varianten spilles imidlertid aldrig af stormestrene, som formentlig har tilbagevist varianten.

Kilder 

Skakåbninger
Sikringsstyrken

Sikringsstyrken var Danmarks hærs ekstraordinære styrke under den 1. verdenskrig. Efter Hærloven af 1909 kunne der opstilles en sikringsstyrke som et alternativ til mobilisering. Sikringsstyrken blev indkaldt i august 1914, hvorved hærens samlede styrke nåede 58.000 mand. Hovedparten af disse var stationeret på Sjælland ved Københavns befæstning. Styrken nedbragtes gradvist fra 1915 og ophævedes helt i 1919.

Litteratur 
 Helge Klint, Den Danske Hær, bd. V, 1902-1918 : Sikringsstyrken, Sixtus, 1978.

Eksterne henvisninger 
 Om sikringsstyrken på fortunfortet.dk

Danmark under 1. verdenskrig
Københavns Befæstning
Hawaii Pacific University

Hawaii Pacific University (HPU) er et privat, non-profit universitet i Honolulu og Kaneohe i staten Hawaii, USA. Det blev grundlagt i 1965 og fusionerede med Honolulu Christian College i 1966 og Hawaii Loa College i 1992. Siden 2003 er HPU tilknyttet Oceanic Institute.

Udover det klassiske kunstprogram tilbydes studier i sygepleje, journalistik, oceanografi og business.
På Hawaii Pacific University, var der i 2006 8080 studerende og 618 videnskabelige medarbejdere. Universitetet tilbyder 50 bachelorprogrammer og elve mastersprogrammer.

Campusser og læreanstalter 
 HPU Honolulu
 HPU Loa, Kaneohe (Windward Campus)
 HPU Militær Campus

Eksterne henvisninger 
 Hawaii Pacific University	
 Hawaii Pacific University Online Graduate School
 Oceanic Institute	
 Athletics

Universiteter i Hawaii
Honolulu
Augustlovene

Augustlovene af 1914 var en række hastelove, som det danske Folketing vedtog for at afbøde virkningerne på den første verdenskrigs udbrud på Danmarks økonomi, som på dette tidspunkt var meget afhængig af samhandel med udlandet.

En af de mest indgribende love var Reguleringsloven af 7. august, tit kaldt Augustloven, som bemyndigede den danske indenrigsminister Ove Rode til at fastsætte priser på blandt andet fødevarer, samt til at beslaglægge disse mod fuld erstatning. Til dette formål nedsatte Ove Rode Den Overordentlige Kommission med repræsentanter fra organisationerne og politiske partier. Den danske stat havde også tidligere blandet sig i samfundsøkonomien, og lovene blev kun anset for midlertidige, men indvarslede en stærk udvidelse af statsmagtens opgaver.

Danmark under 1. verdenskrig
Begivenheder i 1914
Danmarks politik
Dazhou

Dazhou (Forenklet kinesisk: 达州; traditionel kinesisk: 達州; pinyin: Dázhōu; Wade-Giles: Tá-chōu) er et bypræfektur i den kinesiske provins Sichuan. Det har et areal på 16.591 km², og en befolkning på 6.630.000 mennesker (2007).

Administrative enheder 
Bypræfekturet Dazhou har jurisdiktion over et distrikt (区 qū), et byamt (市 shì) og 5 amter (县 xiàn).

Trafik 
Kinas rigsvej 210 løber gennem området. Den begynder i Baotou i Indre Mongoliet, fører gennem Yan'an, Xi'an, Chongqing og Guiyang og ender i Nanning i Guangxi.

Eksterne henvisninger 
 Officielle sider  
 Dazhou  
 Kort over Dazhou 

Bypræfekturer i Sichuan
Borgen

Borgen kan henføres til flere begreber:

 Bestemt form af en borg – et historisk bygningsværk opført for at styrke forsvaret mod angribende fjender
 Øgenavn for Christiansborg - hjemsted for Folketinget og Danmarks regering
 Borgen (tv-serie) – en politisk dramaserie fra DR fokuseret omkring Christiansborg, hvorfra titlen er uddraget
 Borgen (forlag) – et dansk forlag
 Borgen (indkøbscenter) – kommende indkøbscenter i Sønderborg
 Borgen Station - T-banestation i Oslo
Grevskabet Schwerin

Grevskabet Schwerin blev skabt i 1161, dvs. året efter at Henrik Løve havde erobret den vendiske borg Schwerin. Han forlenede ridderen Gunzelin af Hagen med området, og denne sikrede sig herredømmet i løbet af de følgende år. Områderne Wittenburg og Boizenburg fra det tidligere grevskab Ratzeburg blev tilføjet, da den danske overhøjhed over disse områder ophørte i 1203 eller 1204.

I året 1227 blev grevskabet Schwerin atter et saksisk len, og tre år senere blev grænsen til naboområdet Mecklenburg fastlagt ved en traktat.

Den ældre linje af de schwerinske grever uddøde i 1344, og den yngre linje i Wittenburg var fra 1357 ligeledes uden mandlige arvinger. Forsøget på at beholde familiens besiddelser via den yngre bror, Nicholaus I, der havde giftet sig til grevskabet Tecklenburg, mislykkedes i 1358, da presset fra hertugerne af Mecklenburg blev for stærkt. Han solgte besiddelserne til disse naboer, og grevskabet Schwerin var fra da af og indtil afslutningen på monarkiet i 1918 en del af de mecklenburgske hertugers (senere: storhertugers) domæne. De kaldte sig derfor også grever af Schwerin.

Litteratur 
 [http://portal.hsb.hs-wismar.de/pub/lbmv/mjb/jb050/350367779.html Friedrich Wigger: Ueber die Stammtafel der alten Grafen von Schwerin]  i Jahrbücher des Vereins für Mecklenburgische Geschichte und Altertumskunde, Band 34, Aufsatz 3, S. 55-140, Schwerin 1869 
 [http://dlib.uni-rostock.de/servlets/YearbookInquiry?docid=3130 Georg Christian Friedrich Lisch: Zur Genealogie der Grafen von Schwerin und über den Verlauf der Grafschaft Schwerin]  i Jahrbücher des Vereins für Mecklenburgische Geschichte und Altertumskunde'', Band 15, Aufsatz 2, S. 23–42, Schwerin 1850 

Stater under Det tysk-romerske Rige
Etableret i 1161
Georgij Dimitrov

Georgij Dimitrov (; født 14. januar 1959 i Sofia, Bulgarien, død 8. maj 2021) var en bulgarsk fodboldspiller, der spillede som forsvarsspiller. Han repræsenterede på klubplan Beroe Stara Zagora, CSKA Sofia og Slavia Sofia i hjemlandet samt franske Saint-Étienne. For Bulgariens landshold nåede han 77 kampe og seks scoringer, og var holdets anfører ved VM i 1986 i Mexico.

Eksterne henvisninger 
 Footballdatabase.eu spillerinfo
 National-Football-Teams.com spillerinfo

Fodboldspillere fra Bulgarien
Fodboldspillere fra PFC Beroe Stara Zagora
Fodboldspillere fra PFC CSKA Sofia
Fodboldspillere fra AS Saint-Étienne
Fodboldspillere fra PFC Slavia Sofia
Personer fra Sofia
Deltagere ved verdensmesterskabet i fodbold 1986
Emile Robin (person)

Emile Robin (født 12. august 1819 i Paris, død 2. december 1915 sammesteds) var en parisisk storkøbmand, filantrop, cognacfabrikant og vicepræsident i den franske velgørende sammenslutning La Société Centrale de Sauvetage des Naufragés (Selskabet for skibbrudnes redning). 
Han havde stor betydning som stor velgører for Redningsvæsenet i Danmark og redningsvæsener i andre lande bl.a. Frankrig, Holland, Norge, Sverige og Tyskland. I Danmark alene findes der ni legater, et der gives til skibsførere i udenrigsfart, der har frelst mandskabet på et skib, de otte andre til redningsmandskab og deres familier og deres efterladte. I 1886 bekostede Emile Robin oprettelsen af den franske redningsstation Cap Lévi.

Redningsbåde i flere lande er opkaldt efter ham.

Kilder 
 Redningsstation Hvide Sande 
 Hjælp: Brand- og redningsarbejdet i Danmark, redigeret af M. Friis Møller, side 185- 189

Note 

Erhvervsfolk fra Frankrig
Filantroper fra Frankrig
Legatstiftere
Personer fra Paris
Eric Weems

Eric Weems (født 4. juli 1985 i Daytona Beach, Florida, USA) er en amerikansk football-spiller, der spiller som wide receiver for NFL-holdet Chicago Bears. Han har tidligere repræsenteret Atlanta Falcons.

Eksterne henvisninger 
 

Amerikansk fodbold-spillere fra Florida
Amerikansk fodbold-spillere fra Atlanta Falcons
Amerikansk fodbold-spillere fra Chicago Bears
Amerikansk fodbold-wide receivers
Roddy White

Sharod Lamor "Roddy" White (født 2. november 1981 i James Island, South Carolina, USA) er en amerikansk football-spiller, der spiller som wide receiver for NFL-holdet Atlanta Falcons. Han har spillet for holdet hele sin NFL-karriere, startende i 2005.

White er fire gange, i 2008, 2009, 2010 og 2011, blevet udtaget til NFL's All-Star kamp, Pro Bowl.

Klubber 
 2005-: Atlanta Falcons

Eksterne henvisninger 

 

Amerikansk fodbold-spillere fra South Carolina
Amerikansk fodbold-spillere fra Atlanta Falcons
Amerikansk fodbold-wide receivers
Matt Ryan

Matthew Thomas "Matt" Ryan (født 17. maj 1985 i Exton, Pennsylvania, USA) er en amerikansk football-spiller, der spiller som quarterback for NFL-holdet Indianapolis Colts. Han har spillet for Atlanta Falcons hele sin NFL-karriere, startende i 2008.

Klubber 
 2008-2022: Atlanta Falcons
 2022-: Indianapolis Colts

Eksterne henvisninger 

 

Amerikansk fodbold-spillere fra Pennsylvania
Amerikansk fodbold-quarterbacks
Marcus Stroud

Marcus LaVar Stroud (født 25. juni 1978 i Thomasville, Georgia, USA) er en tidligere amerikansk football-spiller, der spillede som defensive tackle for NFL-holdene Jacksonville Jaguars og Buffalo Bills.

Stroud er tre gange, i 2003, 2004 og 2005 blevet udtaget til NFL's All-Star kamp, Pro Bowl.

Klubber 
 2001-2007: Jacksonville Jaguars
 2008-2010: Buffalo Bills

Eksterne henvisninger 
 

Amerikansk fodbold-spillere fra Georgia
Amerikansk fodbold-spillere fra Jacksonville Jaguars
Amerikansk fodbold-spillere fra Buffalo Bills
Amerikansk fodbold-defensive linemen
Emil Holm

Emil Holm er navnet på flere personer:

 Emil Holm (godsejer) (1819-1917) – dansk etatsråd, farmaceut, godsejer og politiker
 Emil Holm (maler) (1823-1863) – dansk maler
 Emil Holm (forsøgsleder) (1863-1957) – dansk ingeniør og forsøgsleder, søn af førstnævnte
 Emil Holm (sanger) (1867-1950) – dansk sanger og Statsradiofoniens første chef
 Emil Wilhjelm Holm (1909-1963) – dansk købmand
 Emil Holm (fodboldspiller) (2000-) – svensk fodboldspiller
Wilfrid Laurier

Sir Wilfrid Laurier, døbt Henri-Charles-Wilfrid Laurier, (født 20. november 1841, død 17. februar 1919) var Canadas syvende premierminister fra 11. juli 1896 til 5. oktober 1911.

Laurier er kendt som Canadas første fransksprogede premierminister og for sin nationsbygningspolitik baseret på kompromiser mellem Canadas engelsksprogede og fransksprogede grupper. Han arbejdede meget med at etablere Canadas uafhængighed af Storbritannien inden for det Britiske Imperium, et arbejde der blev videreført af hans efterfølger Robert Borden. Laurier er den premierminister som har siddet fjerde længst og hans 15 sammenhængende år på posten er den længste ubrudte premierministerperiode i Canada.
Laurier er afbildet på den canadiske fem dollarseddel.

Eksterne henvisninger 

Politikere fra Canada
Canadas premierministre
Odilon Redon

Odilon Redon (født 22. april 1840, død 6. juli 1916) var en fransk maler og tegner.

Redon interesserede sig for fantasiens virkelighed i protest mod den synlige virkelighed som impressionismen beskæftigede sig med.

Eksterne henvisninger 

 

Malere fra Frankrig
Symbolistiske malere
Franskmænd i 1800-tallet
Franskmænd i 1900-tallet
Emil Holm (maler)

Niels Emil Severin Holm (14. september 1823 i Aarhus – 29. december 1863 i København) var en dansk maler.

Emil Holm var søn af organist Peter Holm og Birgitte født "Stigsen".

Faren var oprindelig drejer, men viste kunstneriske anlæg og uddannede sig under Christian David Gebauer til landskabsmaler; dog dyrkede han musikken som sit hovedfag. Efter den 1. slesvigske krig udstillede han i København nogle panoramaer fra forskellige af kampene, hvortil han havde malet landskaberne, sønnen figurerne. Denne, der havde lært begyndelsesgrundene i Prins Ferdinands tegneskole i Aarhus, kom 1841 til København, blev sat i malerlære og besøgte Kunstakademiet; i 1844 vandt han den mindre sølvmedalje i dekorationsklassen, men gik derefter over til modelskolen og vandt 1849 den mindre, 1853 den store sølvmedalje og 1854 en pengepræmie.

Han begyndte at udstille 1854, væsentlig prospekter, rejste i 1857 udenlands og opholdt sig navnlig på Sicilien indtil begyndelsen af 1863. Et i 1859 hjemsendt billede, «Udsigt fra Taormina», vakte så megen opmærksomhed, at han samme år fik en rejseunderstøttelse på 400 Rigsdaler og i 1862 200 Rigsdaler, rimeligvis til hjemrejse. Efter et besøg i sin fødeby var han i færd med at genoptage sin kunstnervirksomhed, da døden bortrev ham 29. december 1863. Holm var ugift.

Eksten henvisning 
 

Malere fra Danmark
Danskere i 1800-tallet
Personer fra Aarhus
Personer i Dansk Biografisk Leksikon
Charles Le Brun

Charles Le Brun (født 24. februar 1619 i Paris, død 12. februar 1690) var en fransk maler og en af barokkens mest betydningsfulde. Han studerede hos Simon Vouet og senere i Rom, hvor han specielt blev inspireret af Nicolas Poussin. Han blev hofmaler for Ludvig 14. fra 1662 og direktør for Gobelinfabrikken i 1663. Under finansminister Colberts beskyttelse blev han en af de ledende skikkelser i kunstnerlivet i Frankrig langt ind i 1680'erne. Le Brun var også en af grundlæggerne af Académie royale de peinture et de sculpture i Paris, hvor han senere blev direktør. Han gav et betydeligt bidrag til den kunstneriske udsmyking af slottet i Versailles. Han malede i samme akademiske tradition som Pierre-Jacques Cazes (1676-1754) og Charles de Lafosse (1636-1716).

Billedgalleri

Eksterne henvisninger 

 

Malere fra Frankrig
Personer fra Paris
Historiemalere
Barokmalere
Hofmalere fra Frankrig
Franskmænd i 1600-tallet
Slagmalere
Medlemmer af Académie royale de peinture et de sculpture
Medlemmer af Accademia di San Luca
Just Holm

Just Jean Christian Holm (8. maj 1815 i Randers – 20. marts 1907 på Frederiksberg) var en dansk portrætmaler.

Just Holm var søn af regimentskirurg Just Christian Holm og Jeannette Margrethe Strambou, født Suenson. Han besøgte den lærde skole i Randers, men opgav studeringerne for at blive maler, særlig portrætmaler, et fag, han viste anlæg for. Han kom derfor til København og fik adgang til Kunstakademiet, hvor han 1835 avancerede til modelskolen og 1838 vandt den lille sølvmedalje. I tiden 1840-43 var han for egen regning udenlands og opholdt sig navnlig i München og Paris. Han begyndte at udstille i 1837 og var i en lang årrække en søgt portrætmaler; navnlig yndedes hans portrætter i halv naturlig størrelse. Blandt hans arbejder kan fremhæves, foruden en del børneportrætter, et billede, Gruppeportræt af 11 læger fra 1848, Frederiksborg Museum. Ved siden heraf malede han, navnlig efter rejsen i udlandet, nogle enkelte genrebilleder. Han udstillede sidste gang i 1884. Han var tegnelærer ved de forenede kirkeskoler 1864-82. Holm forblev ugift.

Just Holm indtog en ledende stilling inden for Den Danske Frimurerorden og har portrætteret flere andre frimurere.

Han er begravet på Solbjerg Parkkirkegård.

Referencer

Eksterne henvisninger 

 

Malere fra Danmark
Personer fra Randers
Danskere i 1800-tallet
Frimurere fra Danmark
Personer i Dansk Biografisk Leksikon
Louise Biede

Louise Birch Biede (født 10. juli 1993) en dansk atlet som er medlem af Silkeborg AK 77

Louise Biede har sat over 25 danske ungdomsrekorder i sprint og hækkeløb og er indehaver af de fleste danske ungdomsrekorder på kort hæk. Hun vandt World Youth Games 2008 på 80 meter hæk og European Youth Olympic Festival 2009 på 100 meter hæk. Hun vandt sin første senior-DM medalje 2010 på 100 meter hæk. Internationalt gennembrud kom ved Nordiske Juniormesterskaber, hvor hun vandt sølv på 100 meter hæk. Hun er medlem af Dansk Atletik Forbunds og Team Danmarks bruttogruppe.

Louise Biedes træner er Erik Barslev.

Danske mesterskaber 
  2011 60 meter hæk-inde 8,81
  2010 100 meter hæk 14,24
  2009 100 meter hæk 12,47

Personlig rekord 
 100 meter hæk: 14.24 (+0.8) Odense Atletikstadion 7. august 2010
 100 meter: 12,49 (+1.4) Hvidovre Stadion 11. september 2010
 200 meter: 25,58 (-0.2) Akureyri, Island 28. august 2010

Eksterne henvisninger 
 Statletik.dk – Profil – Louise Biede

Hækkeløbere fra Danmark
Atleter fra Silkeborg AK 77
Steve Hutchinson

Steven J. "Steve" Hutchinson (født 1. november 1977 i Fort Lauderdale, Florida, USA) er en tidligere amerikansk football-spiller, der spillede som offensive tackle for NFL-holdene Minnesota Vikings, Seattle Seahawks og Tennessee Titans. Hans karriere i ligaen strakte sig over 12 sæsoner.

Hutchinson blev hele syv gange, i 2003, 2004, 2005, 2006, 2007, 2008 og 2009, udtaget til NFL's All-Star kamp, Pro Bowl, hvilket målt på dette parameter gør ham til en af de mest succesfulde offensive linjespillere i ligaens historie.

Klubber 
 2001-2005: Seattle Seahawks
 2006-2011: Minnesota Vikings
 2012-: Tennessee Titans

Eksterne henvisninger 

 

Amerikansk fodbold-spillere fra Florida
Amerikansk fodbold-spillere fra Seattle Seahawks
Amerikansk fodbold-spillere fra Minnesota Vikings
Amerikansk fodbold-spillere fra Tennessee Titans
Amerikansk fodbold-offensive linemen
Personer fra Fort Lauderdale, Florida
Græsk-tyrkiske krig (1919-1922)

Den græsk-tyrkiske krig 1919–1922 (krigen i Lilleasien eller det græske felttog i den tyrkiske uafhængighedskrig) var en række militære sammenstød under opdelingen af det Osmanniske Rige efter 1. verdenskrig mellem maj 1919 og oktober 1922. Krigen blev udkæmpet mellem Grækenland og den tyrkiske nationalbevægelses styrker, som senere etablerede Republikken Tyrkiet.

Det græske felttog blev indledt, fordi de vestlige allierede og særligt den britiske premierminister David Lloyd George havde lovet Grækenland de områder ved det Ægæiske Hav, hvor der boede grækere. Felttoget endte med, at Grækenland måtte opgive landområderne de havde vundet under krigen, og at grænserne blev, som de var før krigen. Et resultat af krigen var også folkeudvekslingen mellem Tyrkiet og Grækenland som følge af Lausanne-traktaten, der indebar, at 500.000 muslimer forlod Grækenland, og at 1.500.000 kristne forlod Lilleasien.

Grækenlands mislykkede militære operationer og Ententemagternes tab i den tyrkisk-armenske og den fransk-tyrkiske krig mod de tyrkiske revolutionsstyrker tvang dem tilbage til forhandlingsbordet, hvor de både måtte opgive Sèvres-traktaten for den nye traktat i Lausanne og godkende Republikken Tyrkiets selvstændighed og republikkens suverænitet over Østthrakien og Anatolien.

Litteratur

Henvisninger 

Grækenlands historie
Tyrkiets historie
Osmanniske krige
Krige i 1900-tallet
Samlingspartiet (Finland)

Samlingspartiet (Saml.), finsk Kansallinen Kokoomus (Kok.), er et konservativt parti i Finland. Partiets nuværende leder er Petteri Orpo, der i 2016 overtog posten efter Finlands tidligere finans- og premierminister, Alexander Stubb. Partiet har siden rigsdagsvalget i 2019 siddet i oppositionen.

Samlingspartiet blev stiftet 9. december 1918 af monarkister i Finska partiet (Gammalfinska partiet) og Ungfinska partiet samt i Folkpartiet. Republikanere fra disse tre tidligere partier startede som en modvægt Nationalt Fremskridtsparti. Partiet har tre gange haft præsidentembedet: Svinhufvud (1931–1937), Paasikivi (1946–1956) og Sauli Niinistö (2012-nu)

Partiet havde i 2018 omkring 34.000 medlemmer.

Partiledere siden 1918 
 Hugo Suolahti (1918–1919)
 E.N. Setälä (1920)
 Antti Tulenheimo (1921–1924)
 Hugo Suolahti (1925)
 Kyösti Haataja (1926–1932)
 Paavo Virkkunen (1932–1933)
 Juho Kusti Paasikivi (1934–1936)
 Pekka Pennanen (1936–1942)
 Edwin Linkomies (1943–1944)
 K. F. Lehtonen (1945)
 Arvo Salminen (1946–1954)
 Jussi Saukkonen (1955–1965)
 Juha Rihtniemi (1965–1971)
 Harri Holkeri (1971–1979)
 Ilkka Suominen (1979–1991)
 Pertti Salolainen (1991–1994)
 Sauli Niinistö (1994–2001)
 Ville Itälä (2001–2004)
 Jyrki Katainen (2004–2014)
 Alexander Stubb (2014-2016)
 Petteri Orpo (2016-nu)

Noter

Referencer

Eksterne henvisninger 
 kokoomus.fi 

Politiske partier i Finland
Konservative partier
Etableret i 1918
Patrick Monahan

Patrick "Pat" Monahan (født 28. februar 1969) er forsanger og sangskriver i det grammy-vindende band, Train. Han har også haft succes som solokunstner og har arbejdet sammen med andre musikere. Monahan kan spille akustisk guitar, mandolin, percussion, saxofon, fløjte, elektrisk violin, klarinet, trompet og basun.

Monahan blev født i Erie, Pennsylvania. Han har været gift to gange, nu med Amber Petersen. Han udgav sit første soloalbum, Last of Seven, 18. september 2007, hvilket blev fulgt op med en USA-turne. Hans første single, "Her Eyes", udkom i juli 2007 og kom i top 10. Hans anden single var "Two Ways to Say Goodbye".

Musikere fra USA
Komponister fra USA
Thorstein Elias Hjaltelin

Thorstein Elias Hjaltelin (Hjaltalín) (1771 – 1817 i Halle) var en islandsk maler.

Han hed Thorstein Illugason Hjaltalín og var søn af Illugi Jónsson (død 19. januar 1782), præst i Kirkjuból på Island og Sigriður Magnusðéttir (død 1830) og var sine forældres 16. barn, opdroges i armod og nød, levede af fisk og fisketran, lærte først som yngling brød at kende og sov som oftest under åben himmel. I 1789 drog han ud i den vide verden, led skibbrud og kom endelig til Danzig, hvorfra han på lykke og fromme vandrede videre, uden en skilling i lommen, uden at kunne tale andet end islandsk, sultende, frysende, sovende under åben himmel. Næsten død af sult faldt han i hænderne på en polsk friherre Trenck, der beholdt ham hos sig nogen tid. Så vandrede Hjaltelin videre, kom 1792 til Braunschweig, hvor lakvarefabrikanten Stobwasser opdagede store anlæg for malerkunsten hos ham og sendte ham til maleren Pascha Johann Friedrich Weitsch i Salzdahlum ved Braunschweig, hvor Hjaltelin lærte i tre år, hvorefter han vendte tilbage til sin velgører i Braunschweig. Hjaltelin giftede sig 3. maj 1795 med Sophie Rosine Rudolphe født Schroeder (død 1856 i Braunschweig), gik 1802 til Dresden, hvor han på kobber malede to fantasilandskaber i Ruisdaels smag, som pristes meget. Hjaltelins kunstnervirksomhed, som dog hverken blev stor eller betydelig, hører udelukkende Tyskland til.

Malere fra Island
Personer i Dansk Biografisk Leksikon